cyanic-selkie/wikianc huggingface dataset:
Κέισι Μάσκγρεϊβς
2015-2017: Pageant Material και A Very Kacey Christmas
Τον Σεπτέμβριο του 2014, η Μάσγκρεϊβς είπε ότι άρχισε να γράφει τραγούδια για το δεύτερο άλμπουμ της, ενώ σχεδίαζε να συνεργαστεί με τους Λιουκ Λέιρντ και Σέιν ΜακΆναλι μετά το πέρας της περιοδείας της. " Biscuits ", το πρώτο single του δεύτερού της άλμπουμ, κυκλοφόρησε στις 16 Μαρτίου 2015.
To Pageant Material, το δεύτερο άλμπουμ της Μάσγκρεϊβς, κυκλοφόρησε στις 23 Ιουνίου 2015. Για την προώθηση του άλμπουμ, η Μάσγκρεϊβς τραγούδησε ζωντανά στο The Tonight Show με παρουσιαστή τον Τζίμι Φάλον (9 Ιουνίου, 2015), Late Night με τον Σεθ Μέγιερς (10 Ιουνίου, 2015), Good Morning America (23 Ιουνίου, 2015), The View (24 Ιουνίου,2015), Jimmy Kimmel Live! (14 Σεπτεμβρίου, 2015), The late show με τον Στίβεν Κολμπέρ (8 Ιανουαρίου, 2016) και στο The Late Late Show με τον Τζέιμς Κόρντεν (6 Απριλίου, 2016).
Το Μάσγκρεϊβς συμμετείχε σε ένα ρεμίξ του single "Waves" του Μιγκέλ, που κυκλοφόρησε στις 26 Φεβρουαρίου 2016.
Στις 7 Σεπτεμβρίου, 2016, η Μάσγκρεϊβς ανακοίνωσε την κυκλοφορία του πρώτου της χριστουγεννιάτικου άλμπουμ, A Very Kacey Christmas. Το άλμπουμ, το οποίο διαθέτει οκτώ παραδοσιακά και τέσσερα πρωτότυπα τραγούδια, κυκλοφόρησε στις 28 Οκτωβρίου, 2016, μέσω της Mercury Nashville. Υποστηρίζοντας το άλμπουμ, η Μάσγκρεϊβς ξεκίνησε μια περιοδεία με θέμα τα Χριστούγεννα, συνοδευόμενη από ένα τμήμα εγχόρδων, ένα ακορντεόν, μπάσο, σαξόφωνο, κλαρινέτο και ερασιτέχνες τραγουδιστές.
Τον Σεπτέμβριο του 2016, η Musgraves επιλέχθηκε ως ένας από τους 30 κάντρι καλλιτέχνες για να εμφανιστεί στο " Forever Country ", ένα mashup τραγούδι, το οποίο περιλαμβάνει τα κλασικά τραγούδια " Take Me Home, Country Roads ", " On the Road Again " και " I Will Always Love You ". Το τραγούδι γιόρτασε τα 50 χρόνια των βραβείων CMA και εξασφάλισε στη Μάσγκρεϊβς το πρώτο της νούμερο 1 στο κάντρι τσαρτ.
Το 2017, η Musgraves παρείχε τα φωνητικά για το "All the Best", μια επανεκτέλεση του τραγουδιού του Τζον Πράιν, για το άλμπουμ Welcome Home των Zac Brown Band. Επίσης, το 2017, η Μάσγκρεϊβς συμμετείχε στο Outlaw: Γιορτάζοντας τη μουσική του Γουέιλον Τζένινγκς. Αρχικά καταφράφηκε για την τηλεόραση, αλλά αργότερα κυκλοφόρησε σε CD και DVD. Κατά τη διάρκεια της εκπομπής, η Musgraves παρουσίασε το τραγούδι του Jennings " The Wurlitzer Prize ". Η Musgraves εμφανίστηκε στο επεισόδιο του Hollywood Medium με τον Τάιλερ Χένρι στις 21 Ιουνίου 2017 για να συμβουλευτεί ένα μέντιουμ και να συνδεθεί με τη γιαγιά της, Μπάρμπαρα Τέιλορ, ώστε να μάθει περισσότερες λεπτομέρειες για το θάνατό της. Η Musgraves έχει δηλώσει ότι το τραγούδι της "This Town", από το album " Pageant Material", είναι γραμμένο για τη γιαγιά της και μάλιστα η φωνή της εμφανίζεται στο ξεκίνημα του τραγουδιού.
2018-παρόν: Golden Hour
Τον Οκτώβριο του 2017, η Μάσγκρεϊβς δημοσίευσε μια φωτογραφία του εαυτού της στο Twitter, αναφέροντας ότι ήταν στο στούντιο γράφοντας νέα τραγούδια για το επερχόμενο τρίτο της άλμπουμ. Στις 12 Δεκεμβρίου 2017, η Musgraves ανακοίνωσε τον τίτλο του τρίτου της άλμπουμ, Golden Hour μέσω του Entertainment Weekly. Τα τραγούδια "Butterflies" και "Space Cowboy" κυκλοφόρησαν ως τα πρώτα singles από το άλμπουμ στις 23 Φεβρουαρίου 2018. Τον Μάρτιο, η Μάσγκρεϊβς ήταν το πρώτο όνομα στο φεστιβάλ του 2018 C2C: Country to Country στο Λονδίνο.
Καλλιτεχνικές Επιρροές
Η Musgraves αναφέρει την Άλισον Κράους ως ένα από τα πρότυπα για την καριέρα της, τονίζοντας "Εννοώ, πόσα βραβεία Grammy έχει; Έχει παραμείνει σταθερή, αληθινή και σπουδαία και το εκτιμώ αυτό. "  Ο αγαπημένος καλλιτέχνης της Μάσγκρεϊβς είναι ο Τζον Πράιν.
Η Μάσγκρεϊβς αναφέρει επίσης την Λι Αν Γουόμακ ως μία από τις παιδικές της επιρροές: "Η Λι Αν Γουόμακ κατάγεται από ένα μέρος κοντά σε αυτό που μεγάλωσα εγώ στο ανατολικό Τέξας, οπότε ανέκαθεν τη θαύμαζα". Μιλώντας για τον Πράιν και τη Γουόμακ, η Μάσγκρεϊβς δήλωσε ότι «αν θα μπορούσα να τραγουδήσω σαν τη Λι Αν και να εκφράσω αυτά που σκέφτομαι σαν τον Τζον, τότε θα νιώσω ότι έχω καταφέρει κάτι».
Από το δεύτερο άλμπουμ της, η Μάσγκρεϊβς ανέφερε άλμπουμ από τους Γκλεν Κάμπελ, Μπόμπι Τζέντρι , Μάρτι Ρόμπινς , Τσάρλι Πράιντ , Ρότζερ Μίλερ και Τζιμ Κρόους ως επιρροές και μια συνέντευξη με την Rolling Stone Country, την οποία δημοσίευσαν οι Ρέι Πράις , Τζούλι Μίλερ και Λορέτα Λιν.
Οι καλλιτέχνες που δεν είναι κάντρι αλλά αναφέρθηκαν από τη Μάσγκρεϊβς ως επιρροές είναι οι εξής: Ράιν Άνταμς, Κέικ , Νιλ Γιανγκ , Weezer , Ίμοτζεν Χιπ , Bee Gees και Electric Light Orchestra.
Στιχουργικά μοτίβα και στιλ
Η Musgraves είναι γνωστή για τους προοδευτικούς στίχους της στο γενικά συντηρητικό είδος της κάντρι μουσικής. Η μουσική της έχει αντιμετωπίσει αμφιλεγόμενα θέματα όπως η αποδοχή των μελών της ΛΟΑΤ κοινότητας, η ασφαλής σεξουαλική επαφή, η ψυχαγωγική χρήση της μαριχουάνα και η αμφισβήτηση του θρησκευτικού αισθήματος. Σε μια συνέντευξη με την Wall Street Journal, η Μάσγκρεϊβς μίλησε για την κριτική που αντιμετώπισε για τους επαναστατικούς στίχους της. "Νομίζω ότι το να χρησιμοποιείς τον όρο "επαναστάτης" για τους πάντες δεν είναι σωστό.", είπε. "Τα θέματα για τα οποία τραγουδώ δεν είναι αμφιλεγόμενα για μένα, δεν πιέζω κουμπιά απλά για να πιέζω κουμπιά. Μιλώ για πράγματα που μου έχουν κάνει εντύπωση και που μάλιστα ενδιαφέρουν πολλούς ανθρώπους σε οποιοδήποτε μέρος του κόσμου"
Προσωπική ζωή
Το 2014, σε μια συνέντευξη στο ABC Radio, η Μάσγκρεϊβς είπε ότι ήταν σε σχέση με τον συνάδελφό της Μίσα Αριάγκα για αρκετά χρόνια, αφού πρώτα έγιναν φίλοι.
Η Μάσγκρεϊβς γνώρισε τελικά τον Ράστον Κέλι στο Bluebird Café στο Νάσβιλ. Τον Μάιο του 2016, συναντήθηκαν για να γράψουν ένα τραγούδι μαζί, ενώ άρχισαν να βγαίνουν λίγο αργότερα. Η Μάσγκρεϊβς δήλωσε ότι το τραγούδι "Butterflies" από το άλμπουμ της Golden Hour γράφτηκε για τον έρωτά της με τον Κέλι. Στις 24 Δεκεμβρίου 2016, η Μάσγκρεϊβς αρραβωνιάστηκε τον Κέλι. Παντρεύτηκαν στις 14 Οκτωβρίου 2017 στο Τενεσί.
Περιοδείες
Ως πρώτο όνομα
Ως opening καλλιτέχνης
Βραβεία Ακαδημίας Κάντρι Μουσικής
2014: Άλμπουμ της Χρονιάς (Same Trailer Different Park)
Αμερικανικά Μουσικά Βραβεία
Τα Αμερικανικά Μουσικά Βραβεία είναι ένα ετήσιο σημαντικό Αμερικανικό σόου μουσικών βραβείων από την Αμερικανική Εταιρεία Broadcasting, που άρχισε να παρουσιάζεται από το 1973. H Μάσγκρεϊβς έχει βρεθεί μια φορά υποψήφια.
Country Music Association Βραβεία
Τα Country Music Association Awards είναι μια ετήσια διοργάνωση βραβείων κάντρι μουσικής, που ιδρύθηκε το 1967. Η Μάσγκρεϊβς έχει κερδίσει τέσσερις φορές.
2013: Καλύτερη Πρωτοεμφανιζόμενη Καλλιτέχνις
2014: Τραγούδι της Χρονιάς (Follow Your Arrow)
2016: Βραβείο Διεθνής Επιτυχίας
2018: Άλμπουμ της Χρονιάς (Golden Hour)
CMT Μουσικά Βραβεία
Τα βραβεία CMT Music Awards είναι μια ετήσια τελετή αφιερωμένη αποκλειστικά στα κάντρι βίντεο κλιπ. Ιδρύθηκε το 1967. H Μάσγκρεϊβς έχει βρεθεί υποψήφια πέντε φορές.
Bραβεία Grammy
Τα βραβεία Grammy παρουσιάζονται ετησίως από την Εθνική Ακαδημία Φωνογραφικών Τεχνών και Επιστημών για εξαιρετικά επιτεύγματα στη μουσική βιομηχανία. Παρουσιάζεται από το 1958. Η Μάσγκρεϊβς έχει βρεθεί υποψήφια εννέα φορές, ενώ έχει κερδίσει έξι βραβεία.
2014: Καλύτερο Κάντρι Τραγούδι (Merry Go 'Round) / Καλύτερο Κάντρι Άλμπουμ (Same Trailer Different Park)
Άλλα βραβεία
2015: Αγαπημένο Κάντρι Άλμπουμ (Pageant Material) για τα AllMusic Year in Review
2016: Αγαπημένο Κάντρι Άλμπουμ (A Very Kacey Christmas) για τα AllMusic Year in Review
2018: Βραβείο Καινοτομίας για τα Bilboard Γυναίκες στη Μουσική
2018: Άλμπουμ της Χρονιάς (Golden Hour) για την Apple Music
Εξωτερικοί σύνδεσμοι
Κατηγορία:Αμερικανοί κιθαρίστες Κατηγορία:Αμερικανοί τραγουδιστές Κατηγορία:Αμερικανοί τραγουδοποιοί Κατηγορία:Βραβευμένοι με Γκράμι
Ελισάβετ Ντομπζένσκυ ντε Ντομπζένιτς
H Ελισάβετ, πολων. Dobrzensky de of Dobrzenicz (7 Δεκεμβρίου 1875 - 11 Ιουνίου 1951) από τον Οίκο Ντομπζένσκυ ήταν κόρη του κόμη Ντομπζένσκυ ντε Ντομπζένιτς και με τον γάμο της έγινε πριγκίπισσα του Γκράο-Παρά.
Βιογραφία
Ήταν κόρη του Γιόχαν Βέντσελ (Jan Václav) Β΄ κόμη Ντομπζένσκυ ντε Ντομπζένιτς και της Ελισάβετ Κοττουλίνσκυ κόμισσας/βαρόνης του Κοττουλίν και Κζιζκόβιτς.
Οικογένεια
Παντρεύτηκε το 1908 τον Πέτρο ντε Αλκάνταρα του Οίκου της Ορλεάνης πρίγκιπα του Γκράο-Παρά και είχε τέκνα:
Ναζίρα Ζαΐν αλ-Ντιν
Η Ναζίρα Ζαΐν αλ-Ντιν (μπορεί επίσης να μεταφραστεί ως Ζαϊναντίν) (1908–1976) ήταν Δρούζα Λιβανέζα διακεκριμένη ακαδημαϊκός και μία από τις πρώτες Άραβες γυναίκες συγγραφείς της εποχής της, η οποία μίλησε ενάντια σε αυτά που αντιλαμβανόταν ως ταπεινωτικές πρακτικές του πολιτισμού της. Δεν είναι διάσημη μόνο για τις επικρίσεις της απέναντι στην παραδοσιακή «μαντήλα» (πέπλο) που φορούσαν οι Μουσουλμάνες γυναίκες της εποχής, αλλά και για την παρρησία της σχετικά με την απομόνωση και τη διάκριση που βίωναν οι γυναίκες αυτές. Πέρασε μεγάλο μέρος της ζωής της γράφοντας και υποστηρίζοντας την ταυτότητα και την ισότητα των γυναικών στον Αραβικό κόσμο.
Πρώτα χρόνια και εκπαίδευση
Η Ζαΐν αλ-Ντιν ήταν κόρη του Σεΐχη Σέιντ Ζενάλ Ντιν, ενός δικαστή του Ανώτατου Εφετείου του Λιβάνου και διανοούμενου μελετητή της Ισλαμικής θρησκείας. Αν και πέρασε το μεγαλύτερο μέρος της ζωής της στο Άιν Κάνα του Λιβάνου, γεννήθηκε στην Κωνσταντινούπολη όπου ο πατέρας της διατηρούσε τότε θέση. Λόγω του υπόβαθρού του στον χώρο των γραμμάτων, ο πατέρας της υποστήριξε την εκπαίδευσή της και την έστειλε να φοιτήσει σε Γαλλικό Καθολικό σχολείο στον Λίβανο. Η Ναζίρα και η αδελφή της Μουνίρα, ήταν οι πρώτες Δρούζες γυναίκες που εισήχθησαν στα Γαλλικά Καθολικά σχολεία St Joseph de l'Apparition και Sisters of Nazareth Convent, όπου φοίτησαν για την πρωτοβάθμια εκπαίδευσή τους. Επιπρόσθετα από αυτή τη Γαλλική Καθολική εκπαίδευση, ο πατέρας της αλ-Ντιν βεβαιώθηκε πως η κόρη του θα λάμβανε επίσης και καλή μόρφωση πάνω στο Ισλάμ. Έτσι, η αλ-Ντιν ήταν καλά εκπαιδευμένη και έμπειρη πάνω σε Κοράνι, Χαντίθ και Σαρία (Ισλαμικός νόμος), τα οποία και έπαιξαν εξαιρεικά σημαντικό ρόλο στο γράψιμό της. Κατά τη διάρκεια της ζωής της ήταν επίσης σε θέση να μελετήσει και να συνομιλήσει με διάφορους Ισλαμικούς μελετητές (Ουλεμάς). Αρκετοί από αυτούς ήταν καλοί φίλοι του πατέρα της και περνούσαν αρκετές ώρες στο σπίτι τους. Μέχρι τη στιγμή που ήταν μία νεαρή γυναίκα, η Ζαΐν αλ-Ντιν θεωρείτο ένα εξαιρετικά καλλιεργημένο άτομο, ειδικά πάνω στο θέμα του Ισλαμισμού.
Μετά την αποφοίτησή της από το σχολείο Sisters of Nazareth Convent, η αλ-Ντιν επιθυμούσε να ακολουθήσει ιατρική εκπαίδευση στο σχολείο αρρένων του St. Joseph στη Βηρυτό. Δυστυχώς όμως δεν της επιτράπηκε η είσοδος στη σχολή επειδή ήταν γυναίκα. Έτσι, αποφάσισε να φοιτήσει στο Lycée Français Laique, ένα μικτό Γαλλικό ινστιτούτο, από όπου και αποφοίτησε ανάμεσα στους καλύτερους της τάξης της, ακόμα πάνω και από τους άντρες Γάλλους σπουδαστές. Μετά την αποφοίτησή της από το Lycée Français Laique, αποφάσισε να μην κυνηγήσει περαιτέρω εκπαίδευση και από εκεί και πέρα, η αλ-Ντιν ήταν σε θέση να ξεκινήσει τη συγγραφική της καριέρα.
Συγγραφική καριέρα
Μέσα στην ίδια χρονιά, έγραψε τα δύο βιβλία της. Το δεύτερο, The Young Woman and the Shaikhs (ελεύθερη μετάφραση: Η Νεαρή Γυναίκαι και οι Σεΐχες), θεωρείται μία συλλογή απευθείας απαντήσεων στις επικρίσεις και τους επαίνους που έλαβε από τη Μουσουλμανική κοινότητα όσον αφορούσε το πρώτο της βιβλίο, Unveiling and Veiling (ελεύθερη μετάφραση: Αποκαλυπτήρια και Πέπλο). Το The Young Woman and the Shaikhs απευθύνεται στους ισχυρισμούς αντιπάλων της σχετικά με την εγκυρότητα και την αξιοπιστία του Unveiling and Veiling. Η αλ-Ντιν ξεκαθαρίζει πως έγραψε το πρώτο της βιβλίο «χωρίς συντροφιά ή βοηθό, παρά μόνο με στυλό και μελάνι, βιβλία και χαρτιά». Αυτό είναι η απάντηση στους ισχυρισμούς πως το Unveiling and Veiling βασιζόταν σε λογοκλοπή και υποστηριζόταν είτε από ιεραποστολικές είτε από αθεϊκές προσπάθειες. Απευθύνεται επίσης σε επικρίσεις που αφορούσαν την πίστη της, δηλώνοντας πως είναι μία ειλικρινής Μουσουλμάνα της αλήθειας η οποία έχει γράψει μόνο ό,τι θέλησε ο «Παντοδύναμος Θεός».
Αντίκτυπος και κληρονομιά
Παρά τη χρήση στοιχείων από διάφορα ιερά κείμενα, τα βιβλία της αλ-Ντιν προκάλεσαν μεγάλη αναταραχή ανάμεσα στους κληρικούς της Μουσουλμανικής κοινότητας. Η δουλειά της απαγορεύτηκε από πολλούς Ισλαμικούς ηγέτες του κλήρου και αρκετά μέλη της Μουσουλμανικής κοινότητας κλήθηκαν ούτε να τα αγοράσουν, αλλά ούτε και να τα πουλήσουν. Η αλ-Ντιν κατηγορήθηκε επίσης για λογοκλοπή και αθεϊσμό από αρκετούς από αυτούς τους Ισλαμικούς κληρικούς. Παρά την ύπαρξη πολλών μετώπων εναντίον της, η αλ-Ντιν υποστηρίχθηκε από μερικές Μουσουλμανικές ομάδες με επιρροή, με μία από αυτές να είναι το πολύ γνωστό περιοδικό Egyptian Women. Αυτή η ομάδα υποστήριξε τους ισχυρισμούς της αλ-Ντιν όσον αφορούσε τα δικαιώματα των Μουσουλμάνων γυναικών και δημοσίευσαν μέρη του πρώτου της βιβλίου σε πολλές γλώσσες.
Τα έργα της αλ-Ντιν θεωρήθηκαν ως μία απαραίτητη απάντηση στο πέπλο των γυναικών της Μέσης Ανατολής κατά τη διάρκεια αυτής της περιόδου. Στη χώρα της τον Λίβανο και σε αρκετά άλλα μέρη της Μέσης Ανατολής, δεν επιτρεπόταν στις γυναίκες να βγαίνουν από το σπίτι χωρίς να έχουν καλυμμένο το πρόσωπό τους. Αυτό συνέβαινε σε μία εποχή πριν οι ίδιες οι γυναίκες διεκδικήσουν το δικαίωμα να φοράνε το πέπλο ως έναν τρόπο προσωπικής έκφρασης της θρησκείας τους. Κατά τη διάρκεια της δεκαετίας του 1920, αυτή η κάλυψη «από την κορφή μέχρι τα νύχια» αντιμετωπιζόταν ως πηγή απομόνωσης και καταπίεσης, η οποία «απορρέει από τη λογική της ανδρικής ιδιοκτησίας και της γυναικείας αντικειμενοποίησης». Η ανταπόκριση της αλ-Ντιν σε αυτό το κοινωνικό ζήτημα, άφησε μία αξιοσημείωτη επίδραση στη Μουσουλμανική κοινότητα. Ήταν μία από τις πρώτες γυναίκες που χρησιμοποίησαν το Κοράνι και άλλα ιερά κείμενα για να αμφισβητήσουν έννοιες οι οποίες θεωρείτο πως προέρχονταν από αυτά τα κείμενα. Και τα δύο έργα της αμφισβήτησαν την εγκυρότητα των μισογυνιστικών ερμηνειών, τόσο του Κορανίου όσο και του Χαντίθ. Ωστόσο, αντί να βασιστεί σε αυτές τις ερμηνείες, παρότρυνε τα μέλη της Μουσουλμανικής κοινότητας να χρησιμοποιήσουν τη δική τους λογική και κρίση ώστε να διακρίνουν το τι θεωρείται ηθικό και τι όχι.
Μετέπειτα ζωή
Αν και η Ναζίρα Ζαΐν αλ-Ντιν είχε, στην πραγματικότητα, μία μόνιμη επίδραση στο Αραβικό φεμινιστικό κίνημα, τελικά κατανικήθηκε από τις αντιδράσεις των Μουσουλμάνων κληρικών. Σταμάτησε να γράφει και να παλεύει για τα δικαιώματα των γυναικών μετά από περίπου πέντε χρόνια και εγκαταστάθηκε μαζί με τον σύζυγό της και τους τρεις γιους τους στην έπαυλή τους στην Μπακλίν στον Λίβανο. Απεβίωσε το 1976 στην ηλικία των 68 ετών. Πολύ λίγα είναι γνωστά για την αλ-Ντιν στις δεκαετίες που ακολούθησαν τη δράση της ως συγγραφέας και ακτιβίστρια, αλλά η επίδρασή της στον Αραβικό φεμινισμό επικρατεί ακόμα και μετά τον θάνατό της. Ενέπνευσε πολλές Μουσουλμάνες γυναίκες να πάρουν τον έλεγχο του κορμιού τους, της εκπαίδευσής τους και, το πιο σημαντικό, της ζωής τους.
Παραπομπές
Κατηγορία:Λιβανέζοι συγγραφείς
Ασυνείδητη προκατάληψη ή ασυνείδητο στερεότυπο
Στη θεωρία κοινωνικής ταυτότητας (social identity theory), μια ασυνείδητη προκατάληψη ή ένα ασυνείδητο στερεότυπο, είναι η αντανακλαστική απόδοση συγκεκριμένων ιδιοτήτων από ένα άτομο σε ένα μέλος μιας κοινωνικής ομάδας (out group) εκτός αυτής που το άτομο αυτό ανήκει (in group).
Τα ασυνείδητα στερεότυπα πιστεύεται ότι διαμορφώνονται από την εμπειρία και βασίζονται σε μαθημένους συσχετισμούς μεταξύ συγκεκριμένων ιδιοτήτων και κοινωνικών κατηγοριών, συμπεριλαμβανομένης της φυλής ή / και του φύλου. Οι αντιλήψεις και οι συμπεριφορές των ατόμων μπορούν να επηρεαστούν από τα ασυνείδητα στερεότυπα που κατέχουν, ακόμα και αν μερικές φορές αγνοούν ότι κατέχουν τέτοιου είδους στερεότυπα. Η ασυνείδητη προκατάληψη είναι μια πτυχή της σιωπηρής κοινωνικής γνώσης (social cognition): το φαινόμενο ότι οι αντιλήψεις, οι συμπεριφορές και τα στερεότυπα μπορούν να λειτουργήσουν πριν από τη συνειδητή πρόθεση ή έγκριση. Η ύπαρξη ασυνείδητης προκατάληψης υποστηρίζεται από μια ποικιλία επιστημονικών άρθρων στην ψυχολογική βιβλιογραφία. Το ασυνείδητο στερεότυπο ορίστηκε για πρώτη φορά από τους ψυχολόγους Μαζαριν Μπανατζι (Mahzarin Banaji) και Αντονι Γκρηνγουολντ (Anthony Greenwald) το 1995.
Τα ρητά στερεότυπα (explicit stereotypes), αντίθετα, υποστηρίζονται συνειδητά, εκ προθέσεως και μερικές φορές είναι ελεγχόμενες σκέψεις και πεποιθήσεις.
Οι ασυνείδητες προκαταλήψεις, ωστόσο, πιστεύεται ότι είναι το προϊόν των συσχετίσεων που έχουμε μάθει μέσα από προηγούμενες εμπειρίες. Οι ασυνέιδητες προκαταλήψεις μπορούν να ενεργοποιηθούν από το περιβάλλον και να λειτουργήσουν πριν από τη σκόπιμη συνειδητή έγκριση ενός ατόμου. Για παράδειγμα, ένα άτομο μπορεί ακούσια να σχηματίσει προκατάληψη προς όλα τα Πιτ Μπουλ ως επικίνδυνα ζώα. Αυτή η προκατάληψη μπορεί να σχετίζεται με μία δυσάρεστη εμπειρία στο παρελθόν, αλλά η πηγή του συσχετισμού μπορεί να είναι εσφαλμένη ή ακόμη και άγνωστη. Για παράδειγμα, αυτή η ασυνείδητή προκατάληψη μπορεί να εκδηλωθεί σε κάποιον όταν απορρίπτει μια πρόσκληση να αγγίξει το Πιτ Μπουλ κάποιου στο δρόμο, χωρίς να καταλάβαινει τον λόγο αυτής της αντίδρασης. Η ασυνείδητη προκατάληψη μπορεί να επιμείνει ακόμη και όταν ένα άτομο απορρίπτει την προακτάληψη αυτή ρητά.
Προκατάληψη, συμπεριφορά, και στερεότυπο
Οι συμπεριφορές, τα στερεότυπα, και οι προκαταλήψεις είναι όλα παραδείγματα ψυχολογικών δομών. Οι ψυχολογικές δομές είναι ψυχικοί σθσχετισμοί που μπορούν να επηρεάσουν τη συμπεριφορά και τα συναισθήματα κάποιου ατόμου προς ένα άλλο άτομο ή μια ομάδα. Εάν το άτομο αγνοεί αυτές τις ψυχικές συσχετίσεις, τα στερεότυπα, ή οι προκαταλήψεις λέγεται ότι είναι ασυνείδητα.
Η προκατάληψη (Bias) ορίζεται ως πεποίθηση υπέρ ή κατά ενός πράγματος, ενός ατόμου ή μιας ομάδας σε σύγκριση με ένα άλλο, συνήθως με τρόπο που θεωρείται άδικη. Η προκατάληψη μπορεί να θεωρηθεί ως ο γενικός ορισμός που εκφράζει το πώς συσχετίζουμε συγκεκριμένα χαρακτηριστικά (συνήθως αρνητικά) με μια συγκεκριμένη ομάδα ανθρώπων. Οι «ασυνείδητες συμπεριφορές μας αντικατοπτρίζουν τη συνεχή έκθεση σε στερεοτυπικές απεικονίσεις μελών και αντικειμένων από όλα τις διαφόρες κατηγορίες: φυλετικές ομάδες, επαγγέλματα, γυναίκες, εθνικότητες, μέλη της κοινότητας ΛΟΑΤΚΙ+, ηθικές και πολιτικές αξίες κ.λπ.»
Μια συμπεριφορά είναι μια κριτική αξιολόγηση ενός αντικειμένου, ενός ατόμου ή μιας κοινωνικής ομάδας. Ένα άτομο διατηρεί μια συμπεριφορά ή χαρακτηρίζεται από αυτή. Οι ασυνείδητες συμπεριφορές είναι αξιολογήσεις που πραγματοποιούνται χωρίς συνειδητή επίγνωση μιας συγκεκριμένης συμεπριφοράς.
Ένα στερεότυπο είναι η σύνδεση ενός ατόμου ή μιας κοινωνικής ομάδας με ένα σύνολο χαρακτηριστικών. Αυτό μπορεί να περιλαμβάνει τόσο θετικά όσο και αρνητικά χαρακτηριστικά, όπως οι Αφρικανοί Αμερικανοί είναι υπέροχοι στα αθλήματα ή οι Αφρικανοί Αμερικανοί είναι πιο βίαιοι από οποιαδήποτε άλλη φυλή στις Ηνωμένες Πολιτείες. Υπάρχουν πολλοί τύποι στερεοτύπων: φυλετικά, πολιτιστικά, σχετικά με το φύλο, με συγκεκριμένες ομάδες ατόμων (π.χ. Φοιτητές), τα οποία είναι πολύ προφανή στη ζωή πολλών ανθρώπων.
Η προκατάληψη (Prejudice) ορίζεται ως άδικη αρνητική στάση απέναντι σε μια κοινωνική ομάδα ή ένα μέλος αυτής της ομάδας. Οι προκαταλήψεις μπορούν να προέρχονται από πολλά πράγματα που παρατηρούνται σε μια διαφορετική κοινωνική ομάδα, όπως (αλλά όχι μόνο): το βιολογικό φύλο (sex), το κοινωνικό φύλο (gender), τη φυλή / εθνικότητα ή τη θρησκεία. Σχετίζεται άμεσα με τα στερεότυπα, επειδή ένα στερεότυπο μπορεί να επηρεάσει τον τρόπο με τον οποίο οι άνθρωποι αισθάνονται απέναντι σε μια άλλη ομάδα, εξ ου και η προκατάληψη.
Μέθοδοι διερεύνησης
Υπάρχει μια σαφής πρόκληση στη μέτρηση του βαθμού προκατάληψης κάποιου. Υπάρχουν δύο διαφορετικές μορφές προκατάληψης: η ασυνείδητη και η ρητή. Ωστόσο, οι δύο μορφές προκατάληψης είναι συνδεδεμένες. «Η ρητή προκατάληψη περιλαμβάνει τις συνειδητές μας συμπεριφορές που μπορούν να μετρηθούν με την αυτοαναφορά, η οποία όμως δίνει τη δυνατότητα σε κάποιο άτομο να υποστηρίξει ψευδώς πιο κοινωνικά επιθυμητές συμπεριφορές. Αν και οι ασυνείδητες προκαταλήψεις θεωρούνται ακούσιες συμπεριφορές που βρίσκονται κάτω από την επιφάνεια της συνείδησης, ορισμένοι άνθρωποι φαίνεται να γνωρίζουν την επιρροή τους στη συμπεριφορά και τις γνωστικές διαδικασίες τους. Το τεστ ασυνείδητης συσχέτισης (Implicit Association Test, IAT) είναι ένα εργαλείο που χρησιμοποιείται για τη μέτρηση της ασυνείδητης προκατάληψης. Το IAT ζητάει από τους συμμετέχοντες να συνδυάσουν γρήγορα δύο κοινωνικές ομάδες με θετικά ή αρνητικά χαρακτηριστικά. "
Μελέτες έχουν επίσης εκφράσει τις αμφιβολίες σχετικά με το αν το τεστ ασυνείδητης συσχέτισης μπορεί να μετρήσει πραγματικά την ασυνείδητη σκέψη.
Προκατάληψη λόγω φύλου
Η κατηγορία του αρσενικού έχει παρατηρηθεί ότι συσχετίζεται με χαρακτηριστικά δύναμης και επιτεύγματος. Τόσο αρσενικά άτομα όσο και θηλυκά συσχετίζουν τα αρσενικά μέλη πιο έντονα από τα θηλυκά με λέξεις όπως τόλμη, δύναμή και εξουσία. Η ισχύς αυτής της συσχέτισης δεν προβλέπεται από ρητές πεποιθήσεις. Οι γυναίκες σχετίζονται περισσότερο με την αδυναμία. Αυτό ισχύει τόσο για τα αρσενικά όσο και για τα θηλυκά άτομα, αλλά τα θηλυκά άτομα παρουσιάζουν αυτήν τη συσχέτιση μόνο όταν οι λέξεις σχετικές με την αδυναμία είναι θετικές, όπως ωραία, λουλούδι, και ευγενική/απαλή. Τα θηλυκά άτομα δεν κάνουν αυτήν τη συσχέτιση όταν οι λέξεις σχετικές με την αδυναμία είναι αρνητικές, όπως αδύναμη, εύθραυστη, και αδρανής.
Συγκεκριμένα επαγγέλματα συνδέονται ασυνέιδητα με τα κοινωνικά φύλα. Για παράδειγμα, το διδακτικό προσωπικό δημοτικού σχολείου έχει ασυνείδητα συσχετιστεί με τις γυναίκες, και η μηχανική με τους άνδρες.
Προκατάληψη λόγω φύλου στις επιστήμες και τη μηχανική
Το τεστ έμμεσης συσχέτισης (ΙΑΤ) αποκαλύπτει μια ασυνείδητη συσχέτιση των ανδρών με τις επιστήμες και τα μαθηματικά, και των γυναικών με τις τέχνες και τη γλώσσα. Κορίτσια ηλικίας έως εννέα ετών βρέθηκε να παρουσιάζουν ένα στερεότυπο συσχετισμό αρσενικών-μαθηματικών και μια ασυνείδητη προτίμηση για τη γλώσσα έναντι των μαθηματικών. Οι γυναίκες έχουν συσχετιστεί αρνητικά με τα μαθηματικά ισχυρά, και όσο ισχυρότερα ένα θηλυκό άτομο σχετίζεται με τη γυναικεία ταυτότητα φύλου, τόσο πιο ισχυρή ασυνείδητη αρνητική συσχέτιση έχουν με τα μαθηματικά. Η ισχύς αυτών των ασυνείδητων στερεοτύπων σε κορίτσια σχολικής ηλικίας προβλέπει ακαδημαϊκές προτιμήσεις και επιτεύγματα, περισσότερο από ό,τι κάνουν ρητές καταμετρήσεις. Μελέτες έχουν δείξει ότι είναι λιγότερο πιθανό για τις γυναίκες με ισχυρότερο ασυνείδητη συσχέτιση μαθηματικών με το κοινωνικό φύλο να ακολουθήσουν μια καριέρα που σχετίζεται με τα μαθηματικά, ανεξάρτητα από την πραγματική μαθηματική τους ικανότητα ή τα ρητά στερεότυπα μαθηματικών-φύλου. Αυτό μπορεί να οφείλεται στο γεγονός ότι οι γυναίκες με ισχυρότερα ασυνείδητο στερεότυπο φύλου-μαθηματικών διατρέχουν μεγαλύτερο κίνδυνο να παρουσιάσουν στερεοτυπική απειλή (stereotype threat), να νιώθουν δηλαδή ότι κινδυνεύουν να συμμορφωθούν με το στερεότυπο σχετικά με την κοινωνική τους ομάδα, που τις θέλει να μην ενδιαφέρονται ή να μην τα καταφέρνουν στα μαθηματικά. Έτσι, αυτές οι γυναίκες καταλήγουν να αποδίδουν πολύ χειρότερα σε ένα τεστ μαθηματικών.
Αν και ο αριθμός των γυναικών που φοιτούν και αποφοιτούν με πτυψία στη μηχανική έχει αυξηθεί τα τελευταία 20 χρόνια, ο αριθμός των γυναικών είναι μικρότερος από των ανδρών σε όλους τους τομείς της μηχανικής. Αυτά τα ασυνείδητα στερεότυπα φύλου είναι ισχυρά. Σε μια μελέτη περισσότερων από 500.000 ερωτηθέντων από 34 έθνη, πάνω από το 70% των ατόμων παρουσίασαν αυτό το ασυνείδητο στερεότυπο. Η εθνική δύναμη του σιωπηρού στερεότυπου σχετίζεται με τις εθνικές διαφορές φύλου μεταξύ των μαθητών που έλαβαν μέρος σε μια παγκόσμια τυποποιημένη εξέταση μαθηματικών και επιστημονικών επιτευγμάτων (TIMSS). Το ίδιο αποτέλεσμα παρατηρείται ακόμη και μετά από στατιστικό έλεγχο για την ανισότητα των φύλων γενικά. Κατ'επέκταση, αυτές οι ασυνείδητες προκαταλήψεις και οι επακόλουθες συμπεριφορές απέναντι στις γυναίκες μπορούν "να επηρεάσουν αρνητικά την εκπαίδευση, την πρόσληψη, την προώθηση και τη διατήρηση των γυναικών στους ΕΤΜΜ (Επιστήμη, Τεχνολογία, Μηχανική και Μαθηματικά) κλάδους".
Τα αποτελέσματα τέτοιων ασυνείδητων προκαταλήψεων μπορούν να παρατηρηθούν σε πολλές μελέτες, όπως:
Φυλετική προκατάληψη
Η φυλετική προκατάληψη "επιτρέπει τη συμπερίληψη τόσο θετικών όσο και αρνητικών αξιολογήσεων που σχετίζονται με τις αντιλήψεις της φυλής". Αρχίζουμε να δημιουργούμε φυλετικές προκαταλήψεις απέναντι σε άλλες ομάδες ατόμων από την ηλικία μόλιςτων 3 ετών, δημιουργώντας μια ομαδοποίηση σε μέλη διαφόρων φυλών, συνήθως ξεκινώντας με το χρώμα του δέρματος.
Σε σχετικά τεστ, όταν δίνεται στους συμμετέχοντες η λέξη ΜΑΥΡΟ, αντιδρούν πιο γρήγορα σε λέξεις που συμφωνούν με μαύρα στερεότυπα, όπως αθλητικά, μουσική, φτώχια και αδιακρισία. Όταν τους δίνεται η λέξη ΛΕΥΚΟ, αντιδρούν πιο γρήγορα σε λευκά στερεότυπα, όπως έξυπνος, φιλοδoξία, ανύψωση και απληστία. Αυτές οι αντιδράσεις συνδέονται μερικές φορές, αλλά όχι πάντα, με ρητά στερεότυπα.
Οι άνθρωποι μπορεί επίσης να έχουν ένα ασυνείδητο στερεότυπο που συσχετίζει τους μαύρους ανθρώπους με τη βία. Οι άνθρωποι που σχετίζονται με λέξεις όπως το γκέτο, η δουλεία και η τζαζ είναι πιο πιθανό να ερμηνεύσουν έναν χαρακτήρα σε ένα σύντομο χρονογράφημα ως εχθρικό. Ωστόσο, αυτό το εύρημα είναι αμφιλεγόμενο, εφόσον η φυλή του ατόμου δεν αναφέρεται. Ένα ασυνείδητο στερεότυπο βίαιων μαύρων μπορεί να τους συνδέσει με τα όπλα. Σε ένα βιντεοπαιχνίδι όπου οι παίκτες έπρεπε να πυροβολούν άντρες με όπλα και όχι να πυροβολούν άντρες με συνηθισμένα αντικείμενα, ήταν πιο πιθανό οιο παίκτες να πυροβολήσουν έναν μαύρο με ένα συνηθισμένο αντικείμενο από έναν λευκό με ένα συνηθισμένο αντικείμενο. Αυτή η τάση σχετίζεται με την ασυνείδητη συμπεριφορά των ατόμων αυτών απέναντι στους μαύρους. Παρόμοια αποτελέσματα βρέθηκαν σε ένα αλλο σχετικό τεστ, όπου άτομα που είδαν ένα μαύρο πρόσωπο αμέσως πριν είτε από ένα όπλο είτε από ένα συνηθισμένο αντικείμενο, ταυτοποίησαν πιο γρήγορα και με ακρίβεια την εικόνα ως όπλο από ό,τι όταν προβάλλονταν πριν από ένα λευκό πρόσωπο.
Εντός ομάδας και εκτός ομάδας προκατάληψη
Η ευνοιοποίηση εντός της ομάδας (In-group favoritism), μερικές φορές γνωστή ως εντός ομάδας και εκτός ομάδας προκατάληψη (in-group–out-group bias), εντός ομάδας προκατάληψη (in-group bias), ή προακατάληψη μεταξύ ομάδων (intergroup bias), είναι ένα μοτίβο ευνοίας των μελών εντός της ομάδας, όπου η ομάδα ορίζεται από τα κοινά χαρακτηριστικά των μελών της και από πώς διακρίνεται από άλλες ομάδες. Αυτή η προκατάληψη μπορεί να εκφραστεί στην αξιολόγηση άλλων, στην κατανομή πόρων, καθώς και με πολλούς άλλους τρόπους. Οι ασυνείδητες προτιμήσεις εντός της ομάδας εμφανίζονται πολύ νωρίς στη ζωή, ακόμη και σε παιδιά ηλικίας μόλις έξι ετών. Η ευνοιοποίηση εντός της ομάδας σχετίζεται με συναισθήματα εμπιστοσύνης και θετική στάση πρός τα μέλη εντός της ομάδας και παρουσιάζεται συχνά σε μετρήσεις ασυνείδητης προκατάληψης. Η κατηγοριοποίηση σε εντος ομάδας και εκτός ομάδας (ingroup vs. outgroup) είναι συχνά αυτόματη και προ-συνειδητή.
Σε γενικές γραμμές τείνουμε να έχουμε ασυνείδητες προκαταλήψεις που ευνοούν τη δική μας ομάδα, αν και έρευνα έχει δείξει ότι μπορούμε ακόμη και να διατηρούμε ασυνείδητες προκαταλήψεις κατά της ομάδας μας. Το πιο εμφανές παράδειγμα τέτοιας αρνητικής προκατάληψης καταγράφηκε το 1939 από τους Κενεθ και Μαμι Κλαρκ (Kenneth και Mamie Clark) χρησιμοποιώντας το πλέον διάσημο "Τεστ Κούκλας" (Dolls Test). Σε αυτό το τεστ, τα παιδιά αφροαμερικάνων κλήθηκαν να διαλέξουν την αγαπημένη τους κούκλα μεταξύ πανομοιότυπων ασπρόμαυρων κουκλών. Ένα υψηλό ποσοστό αυτών των παιδιών έδειξε προτίμηση στις λευκές κούκλες. Η θεωρία της κοινωνικής ταυτότητας και οι φροϋδικοί θεωρητικοί εξηγούν αυτό οφείλεται στην αρνητική αυτο-εικόνα, η οποία στη συνέχεια επεκτείνεται εντός της ομάδας.
Ενεργοποίηση ασυνείδητων στερεοτύπων
Τα ασυνείδητα στερεότυπα ενεργοποιούνται από περιβαλλοντικούς και περιστασιακούς παράγοντες. Αυτές οι συσχετίσεις αναπτύσσονται κατά τη διάρκεια μιας ζωής ξεκινώντας από πολύ μικρή ηλικία μέσω της έκθεσης σε άμεσα και έμμεσα μηνύματα. Εκτός από τις πρώτες εμπειρίες της ζωής, τα μέσα ενημέρωσης και οι ειδήσεις αναφέρονται συχνά ως πηγές προέλευσης ασυνείδητων συσχετίσεων. Γνωρίζοντας άτομα που διαφέρουν από εμάς σε πραγματικό, προσωπικό επίπεδο, μπορούμε να δημιουργήσουμε νέους συσχετισμούς σχετικά με τις ομάδες που αντιπροσωπεύουν αυτά τα άτομα και να διαλύσουμε υπάρχουσες ασυνείδητες συσχετίσεις.
Ελαστικότητα των ασυνείδητων στερεοτύπων
Τα ασυνείδητα στερεότυπα μπορούν, τουλάχιστον προσωρινά, να μειωθούν ή να αυξηθούν. Ορισμένα στοιχεία δείχνουν ότι η ασυνείδητη προκατάληψη μπορεί να μειωθεί μακροπρόθεσμα, αλλά απαιτεί εκπαίδευση, συνέπεια και συνεχή προσπάθεια. Ορισμένες τεχνικές εκπαίδευσης στην ασυνείδητη προκατάληψη που έχουν σχεδιαστεί για την αντιμετώπιση της είναι: η αντικατάσταση στερεοτύπων, η αντι-στερεοτυπική απεικόνιση, η εξατομίκευση, η αλλαγή προοπτικών, και η αύξηση επαφής με άτομα εκτός ομάδας.
Η αντικατάσταση στερεοτύπων είναι όταν αντικαθιστάτε μια στερεοτυπική άποψη με μια μη στερεοτυπική. Η αντί-στερεοτυπική απεικόνιση είναι όταν απεικονίζουμε άλλους με θετικότητα και αντικαθιστούμε τα στερεότυπα με θετικά παραδείγματα. Η αεξατομίκευση είναι όταν εστιάζουμε σε συγκεκριμένες λεπτομέρειες ενός συγκεκριμένου μέλους μιας ομάδας ώστε να αποφεύουμε την γενίκευση. Η αλλαγή προοπτικών είναι όταν βλέπουμε την ζωή από την προοπτική ενός μέλους μιας περιθωριοποιημένης ομάδας. Η αύξηση επαφής είναι όταν αναζητάμε ενεργά ευκαιρίες για να αλληλεπιδράσουμε με μέλη περιθωριοποιημένων ομάδων.
Μετα-αναλύσεις
Ερευνητές από το Πανεπιστήμιο του Ουισκόνσιν στο Μάντισον του Χάρβαρντ και το Πανεπιστήμιο της Βιρτζίνια εξέτασαν 426 μελέτες για 20 χρόνια, με τη συμμετοχή 72.063 συμμετεχόντων που χρησιμοποίησαν το τεστ ασυνείδητης συσχέτισης (IAT) και άλλα παρόμοια τεστ. Κατέληξαν σε δύο πράγματα:
Σε μια μετα-ανάλυση το 2013, οι Χαρτ Μπλαντον κα. (Hart Blanton, et al.) δήλωσαν ότι, παρά τη συχνή λανθασμένη ερμηνεία του ως το πληρεξούσιο του ασυνείδητου, "το IAT τεστ παρέχει λίγη επίγνωση για το ποιος θα κάνει διακρίσεις έναντι σε ποιον, και δεν παρέχει περισσότερες πληροφορίες από τις μετρήσεις ρητής προκατάληψης."
Bιβλιογραφικές αναφορές
<references group="" responsive="0">
Eξωτερικοί σύνδεσμοι
Κατηγορία:Στερεότυπα Κατηγορία:Γνωστικές προκαταλήψεις
Έλινορ Πάρκερ
Σε ηλικία 18 ετών, η Πάρκερ υπέγραψε συμβόλαιο με την Warner Brothers (1941). Ήταν τρεις φορές υποψήφια για Όσκαρ Α' Γυναικείου Ρόλου την δεκαετία του 1950: για τις ταινίες Σάρκες χωρίς ψυχή (1950), Αστυνομική ιστορία (1951) και Τα φώτα της όπερας (1955). Ο ρόλος της στο Σάρκες χωρίς ψυχή της χάρισε το βραβείο Volpi Cup Καλύτερης Ηθοποιού στο Διεθνές Φεστιβάλ Κινηματογράφου Βενετίας. Ένας από τους πιο μνημειώδεις ρόλους της ήταν της βαρόνης Έλσα φον Σρέντερ στην ταινία Η μελωδία της ευτυχίας (1965).
Εξωτερικοί σύνδεσμοι
Κατηγορία:Αμερικανίδες ηθοποιοί κινηματογράφου
Ελίζαμπεθ Μπίσοπ
Εξωτερικοί σύνδεσμοι
Κατηγορία:Αμερικανίδες ποιήτριες Κατηγορία:Αμερικανίδες συγγραφείς
Έστερ Ουίλιαμς
Η Έστερ Ουίλιαμς (Esther Jane Williams, Inglewood, Καλιφόρνια, ΗΠΑ, 8 Αυγούστου 1921 – Μπέβερλι Χιλς, 6 Ιουνίου 2013) ήταν Αμερικανίδα ηθοποιός και αθλήτρια της κολύμβησης.
Καριέρα
Κατά τη διάρκεια της εφηβείας της συμμετείχε σε διάφορους αγώνες κολύμβησης με τα χρώματα του συλλόγου του Λος Άντζελες, κερδίζοντας αρκετά τρόπαια. Καθώς η Ολυμπιάδα του 1940 όπου επρόκειτο να λάβει μέρος ακυρώθηκε λόγω του Β’ Π.Π. στράφηκε ξαφνικά στην υποκριτική, παίρνοντας το ρόλο που είχε προηγουμένως η Eleanor Holm, στο σώου του Billy Rose. Κατά τη διάρκεια της παραμονής της στο Σαν Φρανσίσκο προπονήθηκε μαζί με τον Ολυμπιονίκη της κολύμβησης και ηθοποιό που ενσάρκωνε στον κινηματογράφο το ρόλο του Ταρζάν, Τζόνι Βαϊσμίλερ. Γρήγορα η παρουσία της κέντρισε το ενδιαφέρον της εταιρείας Metro-Goldwyn-Mayer και έτσι της προτάθηκε να πρωταγωνιστήσει σε μία σειρά παραγωγών που ονομάσθηκαν «μιούζικαλ του νερού» («aquamusicals»), κατά τη διάρκεια των δεκαετιών του 1940 και του 1950, πρόταση την οποία αποδέχθηκε, συνδυάζοντας υποκριτική, χορό, κολύμπι και καταδύσεις. thumb|left|Η Έστερ Ουίλιαμς στο τρέιλερ της ταινίας Million Dollar Mermaid του 1952.
Από το 1945 έως το 1949, η Ουίλιαμς είχε τουλάχιστον ένα έργο με την ίδια πρωταγωνίστρια, μεταξύ των 20 κορυφαίων κάθε έτους. Το 1952 ερμήνευσε έναν αυτοβιογραφικό ρόλο (της Αυστραλής σταρ Annette Kellerman) στην ταινία «Million Dollar Mermaid» της εταιρείας MGM. Η Ουίλιαμς υπήρξε, ακόμη, μία επιτυχημένη επιχειρηματίας, στο χώρο του εμπορίου και της εστίασης, διευθύνοντας μία σειρά εστιατορίων που ήταν γνωστή ως «Trails». Μετά το 1963 αποσύρθηκε από τον χώρο του θεάματος. Στην Ολυμπιάδα του 1984 στο Λος Άντζελες, η Ουίλιαμς ήταν σχολιαστής στο άθλημα της συγχρονισμένης κολύμβησης. Για την προσφορά της, τόσο στον κινηματογράφο, όσο και στην προώθηση της κολύμβησης στην κοινή γνώμη, έχει αστέρι στη Λεωφόρο της Δόξας στο Χόλυγουντ.
Εξωτερικοί σύνδεσμοι
Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης Κατηγορία:Αμερικανοί αυτοβιογράφοι Κατηγορία:Αμερικανοί κολυμβητές
Σάμερ Γκλάου
Η Σάμερ Λιν Γκλάου (24 Ιουλίου 1981) είναι Αμερικανίδα ηθοποιός, περισσότερο γνωστή για τους ρόλους της σε τηλεοπτικές σειρές φαντασίας και επιστημονικής φαντασίας, όπως στην ταινία Firefly (2002) και την συνέχειά της Serenity (2005), στην The 4400 (2005-2007), στην Εξολοθρευτής: Τα Χρονικά της Σάρα Κόνορ (2008-2009) και στην Arrow (2013-2014).
Εξωτερικοί σύνδεσμοι
Κατηγορία:Αμερικανίδες ηθοποιοί
Ευρωπαϊκό Πρωτάθλημα Κλειστού Στίβου 2021 – Σφαιροβολία γυναικών
Η σφαιροβολία γυναικών στο Ευρωπαϊκό Πρωτάθλημα Κλειστού Στίβου 2021 πραγματοποιήθηκε στις 4 και 5 Μαρτίου στην Αρένα Τόρουν.
Πρωταθλήτρια αναδείχθηκε η Οριόλ Ντονγκμό από την Πορτογαλία. Το αργυρό μετάλλιο κατέκτησε η Φάνι Ρόος από τη Σουηδία και το χάλκινο η Κριστίνα Σβάνιτς από τη Γερμανία. Έλαβαν μέρος 17 αθλήτριες από 12 χώρες.
Προκριματικά
Πρόκριση: 18.40 (Q) ή οι 8 καλύτερες επιδόσεις (q) προκρίνονται στον τελικό.
Μετέχουσες χώρες
Στο αγώνισμα συμμετείχαν 17 αθλήτριες από 12 χώρες.
• 4
Πίνακας μεταλλίων (1970—2021)
Το συνολικό υπόλοιπο μεταλλίων στη σφαιροβολία γυναικών μετά το Ευρωπαϊκό Πρωτάθλημα Κλειστού Στίβου 2021.
Παραπομπές
ΣφαιροβολιαΓυ 2021
Φίλιππος Φόρτωμας
O Φίλιππος Φόρτωμας είναι Βουλευτής Κυκλάδων της Νέας Δημοκρατίας, εκλεγμένος για πρώτη φορά στις βουλευτικές εκλογές του 2019.
Έχει καταγωγή από την Τήνο. Αποφοίτησε από το Τμήμα Ιστορίας - Αρχαιολογίας του Πανεπιστημίου Ιωαννίνων και είναι κάτοχος μεταπτυχιακού διπλώματος στη Νεότερη Ιστορία και Πολιτική Επιστήμη του Πανεπιστημίου Αθηνών.
Παραπομπές
Κατηγορία:Βουλευτές Κυκλάδων Κατηγορία:Βουλευτές εκλεγμένοι με τη Νέα Δημοκρατία Κατηγορία:Έλληνες ιστορικοί
Λέονμπεργκ
Το Λέονμπεργκ (γερμανικά: Leonberg) είναι πόλη στο γερμανικό ομοσπονδιακό κρατίδιο της Βάδης-Βυρτεμβέργης περίπου 15 χιλιόμετρα στα δυτικά της Στουτγάρδης, πρωτεύουσα του κρατιδίου. Περίπου 48.000 άνθρωποι ζουν στο Λέονμπεργκ, καθιστώντας το τον τρίτο μεγαλύτερο δήμο στην αγροτική περιοχή (Landkreis) του Μπέμπλιγκεν (μετά το Ζίντελφινγκεν και το Μπέμπλιγκεν στα νότια).
Το Λέονμπεργκ είναι περισσότερο γνωστό για τη γραφική πλατεία της αγοράς, την από αιώνων ετήσια αγορά αλόγων, η οποία πραγματοποιείται από το 1684, τον παρελθόντα ρόλο του ως έδρα ενός από τα πρώτα κοινοβούλια της Βυρτεμβέργης και το κήπο Πομεράντσεν - τον μοναδικό βαθμιδωτό κήπο της Γερμανίας που χρονολογείται από την ύστερη Αναγέννηση.
Ο Φρήντριχ Βίλχελμ Γιόζεφ Σέλινγκ, φιλόσοφος, γεννήθηκε στην πόλη το 1775.
Αδελφοποιημένες πόλεις
Το Λέονμπεργκ έχει αδελφοποιηθεί με:
Παραπομπές
Κατηγορία:Βυρτεμβέργη Κατηγορία:Πόλεις της Βάδης-Βυρτεμβέργης
Τζον Τέστερ
Ο Ρέιμοντ Τζον Τέστερ (αγγλικά: Raymond Jon Tester, 21 Αυγούστου 1956), είναι Αμερικανός πολιτικός και αγρότης, που υπηρετεί ως Γερουσιαστής των Ηνωμένων Πολιτειών για την πολιτεία της Μοντάνα από τον Ιανουάριο του 2007. Είναι μέλος του Δημοκρατικού Κόμματος.
Από τον Ιανουάριο του 2021, διατελεί ως πρόεδρος της Επιτροπής Υποθέσεων Βετεράνων της Γερουσίας των Ηνωμένων Πολιτειών. Επίσης, έχει διατελέσει πρόεδρος της Επιτροπής Υποθέσεων Ινδιάνων της Γερουσίας από το 2014 έως το 2015.
Προηγουμένως, υπηρέτησε ως Μέλος της Γερουσίας της Μοντάνα για την 15η περιφέρεια (2005-2007) και για την 45η περιφέρεια (1999-2005), καθώς επίσης, διατέλεσε και Πρόεδρος της Γερουσίας της Μοντάνα από το 2005 έως το 2007.
Παραπομπές
__ΕΥΡΕΤΗΡΙΟ__
Κατηγορία:Γερουσιαστές των ΗΠΑ Κατηγορία:Μοντάνα Κατηγορία:Πολιτικοί του Δημοκρατικού Κόμματος (ΗΠΑ) Κατηγορία:Αμερικανοί πολιτικοί Κατηγορία:Αμερικανοί μουσικοί
Κεμ Μπιρτς
Ο Κεμ Ζέβιερ Μπιρτς (αγγλικά: Khem Xavier Birch), 28 Σεπτεμβρίου 1992) είναι Καναδός επαγγελματίας καλαθοσφαιριστής. Με ύψος 2,06 μέτρα αγωνίζεται ως σέντερ για τους Τορόντο Ράπτορς του ΝΒΑ.
Κολεγιακή σταδιοδρομία
Τη σεζόν 2011-12, ο Μπιρτς αγωνίστηκε στους Pittsburgh Panthers, ενώ προς το τέλος της σεζόν πήρε μεταγραφή στους UNLV. Τη σεζόν 2013-14 είχε μέσο όρο 10.2 ριμπάουντ ανά παιχνίδι, το οποίο ήταν το τρίτο υψηλότερο ποσοστό στο Mountain West Conference. Τον Απρίλιο του 2014, δηλώνεται στα Draft και σταματάει την κολεγιακή του καριέρα.
Προσπάθεια συμμετοχής στο ΝΒΑ
Αφού δεν επελέγη στα Draft του 2014, o Μπιρτς, εντάχθηκε στο Summer League του 2014, με του Washington Wizards. Τον Σεπτέμβριο του 2014, υπέγραψε συμβόλαιο με τους Miami Heat. Ωστόσο, αποχώρησε από εκεί στις 25 Οκτωβρίου του ίδιου έτους. Τον Νοέμβριο του 2014, εντάχθηκε στους Sioux Falls Skyforce. Τον Φεβρουάριο του 2015, συμμετείχε στην Futures All-Star team της NBA Development League All-Star Game.
Ουσάκ Σπορτίφ
Στις 30 Ιουνίου του 2015, υπέγραψε συμβόλαιο με την Ουσάκ Σπορτίφ, η οποία αγωνίζεται στο Τουρκικό Πρωτάθλημα. Το επόμενο μήνα συμμετείχε στο Orlando Summer League, για τους Brooklyn Nets, και για τους New Orleans Pelicans, στο Las Vegas Summer League. Στη συνέχεια της σεζόν, αγωνίστηκε για την Ουσάκ, και είχε μέσο όρο 10.5 πόντους, 9.1 ριμπάουντ, 1.3 μπλοκ και 0.5 κλεψίματα, σε 32 αγώνες του Τουρκικού Πρωταθλήματος. Μάλιστα συμμετείχε και στο τούρκικο All Star Game. Στο τέλος της χρονιάς έμεινε ελεύθερος.
Ορλάντο Μάτζικ
Το 2017, ο Μπιρτς συμφώνησε με τους Μάτζικ πηγαίνοντας πρώτη φορά στην καριέρα του στο ΝΒΑ. Τη σεζόν 2017-18, αγωνίστηκε στην θυγατρική ομάδα των Μάτζικ, Λέικλαντ Μάτζικ, στην αναπτυξιακή λίγκα του ΝΒΑ. Τη σεζόν 2018-19, επέστρεψε στους Ορλάντο Μάτζικ, κάνοντας καλές εμφανίσεις, και έτσι το καλοκαίρι του 2019, ανανέωσε το συμβόλαιό του για την επόμενη διετία. Μάλιστα δάσκαλος-προπονητής του Μπιρτς στην ομάδα υπήρξε ο Μάικλ Μπατίστ. Την περίοδο 2020-21 σε 48 αγώνες ο Μπιρτς είχε 5.3 πόντους, 5.1 ριμπάουντ και 1.1 ασίστ ανά 19.8 λεπτά συμμετοχής με τους Μάτζικ. Στις 8 Απριλίου 2021, οι Μάτζικ τον αποδέσμευσαν, μετά από σχεδόν τέσσερα χρόνια στο Ορλάντο. Την τετραετία του στο ΝΒΑ με την ομάδα μέτρησε 4.7 πόντους και 4.4 ριμπάουντ ανά 16.5 λεπτά σε 188 αγώνες.
Τορόντο Ράπτορς
Στις 11 Απριλίου 2021, ο Μπριτς ανακοινώθηκε από τους Τορόντο Ράπτορς.
Εθνική ομάδα
Ο Μπιρτς υπήρξε μέλος της εθνική νέων του Καναδά, με την οποία αγωνίστηκε στο FIBA Americas Under-18 Championship, στο οποίο έλαβε και το χάλκινο μετάλλιο. Επίσης, έχει συμμετοχές και στην Εθνική Ανδρών. Το 2016, συμμετείχε με την Εθνική Καναδά στο Προολυμπιακό τουρνουά καλαθοσφαίρισης 2016, στη Μανίλα. Ήταν παρών στο Παγκόσμιο Κύπελλο του 2019, έχοντας κατά μέσο όρο 11.6 πόντους, 7 ριμπάουντ και 1.6 ασίστ.
Προσωπική ζωή
Ο Μπιρτς μεγάλωσε με τη μητέρα του στο Μόντρεαλ, ενώ ο πατέρας, Ντέρβινσεντ Μπριτς του ζούσε στην Οτάβα. Ο Μπιρτς έχει και τρεις αδελφούς: Ντάντρε, Μέισον και Καλούμ. Από το 2018 είναι παντρεμένος με την ελληνικής καταγωγής Ελίνα Ζωιτάκη και έχουν μια κόρη την Αριάδνη Σοφία, που γεννήθηκε το 2019.
Εξωτερικοί σύνδεσμοι
Κατηγορία:Καναδοί καλαθοσφαιριστές Κατηγορία:Σέντερ Κατηγορία:Πάουερ φόργουορντ Κατηγορία:Καλαθοσφαιριστές Ουσάκ Σπόρτιφ Κατηγορία:Καλαθοσφαιριστές ΟΣΦΠ Κατηγορία:Καλαθοσφαιριστές Σιου Φωλς Σκάιφορς Κατηγορία:Καλαθοσφαιριστές Ορλάντο Μάτζικ Κατηγορία:Καλαθοσφαιριστές Τορόντο Ράπτορς Κατηγορία:Καλαθοσφαιριστές του NBA Κατηγορία:Καλαθοσφαιριστές αμερικανικών συλλόγων Κατηγορία:Καλαθοσφαιριστές ελληνικών συλλόγων Κατηγορία:Ξένοι καλαθοσφαιριστές στην Ελλάδα Κατηγορία:Καλαθοσφαιριστές Α1 Εθνικής Ελλάδας Κατηγορία:Καλαθοσφαιριστές Παγκοσμίου Κυπέλλου 2019
Νάουμπουργκ
Το Νάουμπουργκ (γερμανικά: Naumburg) είναι πόλη και διοικητική έδρα της περιοχής Μπουργκεντλαντκράις στο κρατίδιο Σαξονία-Άνχαλτ. Ο πληθυσμός του το 2019 υπολογίστηκε σε 32.155 κατοίκους. Το κύριο αξιοθέατο της πόλης είναι ο καθεδρικός ναός της. Η εκκλησία, που είναι αφιερωμένη στους αγίους Πέτρο και Παύλο, συνδυάζει στοιχεία ρομανικής και γοτθικής αρχιτεκτονικής και ανακηρύχθηκε το 2018 ως μνημείο παγκόσμιας κληρονομιάς της UNESCO. Η εκκλησία χτίστηκε τον 13ο αιώνα και αποτελεί εξαιρετικό δείγμα αρχιτεκτονικής και γλυπτικής του Μεσαίωνα.
Παραπομπές
Κατηγορία:Πόλεις της Σαξονίας-Άνχαλτ
Μαγνητοσφαιρική υποκαταιγίδα
μικρογραφία|231x231εσ|Ο ηλιακός άνεμος με ηλιακά ενεργειακά σωματίδια είναι ο καθοριστικός παράγοντας που παραμορφώνει τη μαγνητόσφαιρα σε σχήμα δάκρυ, κατά το φαινόμενο μιας μαγνητοσφαιρικής υποκαταιγίδας. (φωτογραφία: NASA) Η μαγνητοσφαιρική υποκαταιγίδα ή και μαγνητική υποκαταιγίδα ή απλά υποκαταιγίδα είναι φαινόμενo του γεωδιαστήματος. Μέσω του ηλιακού ανέμου ιονισμένα κύματα σωματιδίων προερχόμενα από τον Ήλιο αλληλεπιδρούν με τη μαγνητόσφαιρα προκαλώντας αναταραχές. Συσσωρεύονται στα δυνατά μαγνητικά πεδία των πόλων της Γης σε ψηλά γεωγραφικά πλάτη και σε περιοχές που κυριαρχεί νύχτα με συνέπεια το σέλας. Κατά συνέπεια είναι το φαινόμενο που το προκαλεί. Με τη βοήθειά των στατιστικών των υποκαταιγίδων υπολογίζεται το μέγεθος της γεωμαγνητικής δραστηριότητας, δηλαδή των φαινομένων των μαγνητικών καταιγίδων και υποκαταιγίδων που με τη βοήθεια κάποιων εκρηκτικών ηλιακών φαινομένων προκαλούν τις γεωμαγνητικές καταιγίδες. Είναι πιο ισχυρές κατά τη διάρκεια του ηλιακού μέγιστου ενός ηλιακού κύκλου και σε αυτή την περίπτωση τα φαινόμενα της ηλιακής δραστηριότητας, ισχυροποιούνται και πληθαίνουν, συμπερασματικά τότε δεν συμβαίνουν αυτοτελείς. Τα δεδομένα των μαγνητικών υποκαταιγίδων που καθίστανται υπεύθυνα για τον σχηματισμό του σέλαος και τη μαγνητική δραστηριότητα υπολογίζονται κυρίως με τη βοήθεια γεωμαγνητικών δεικτών, στην προκειμένη περίπτωση του δείκτη "ΑΕ" που υπολογίζει την παγκόσμια ποσότητα των ιονισμένων σελαϊκών ηλεκτροχειμάρρων [αγγ. AE(I) / Auroral Electrojet (Index) ]. Η διάρκειά τους κυμαίνεται από μία έως κάποιες ώρες. Είναι γενικά το εντυπωσιακό τους αποτέλεσμα αυτό που γίνεται ορατό από το ανθρώπινο μάτι και όχι το φαινόμενο που τις προκάλεσε.
Ηλιακός άνεμος και μαγνητική επανασύνδεση
αριστερά|μικρογραφία|274x274px|1. Η μαγνητόσφαιρα που έχει διαμορφωθεί από μαγνητοσφαιρική υποκαταιγίδα, 2. Το πλάσμα με ηλιακά ενεργειακά σωματίδια εκτοξεύεται από τη μαγνητοουρά προς την εσωτερική περιοχή της μαγνητόσφαιρας και το φαινόμενο προκαλείται στο σημείο που οι μαγνητικές δυναμικές γραμμές σπάνε και αναδημιουργούνται, 3. Η ιονόσφαιρα και το δακτυλιοειδές ρεύμα απορροφούν την αποθηκευμένη ενέργεια, 4. Τέλος αυτή μαγνητίζεται στα σελαϊκά γεωγραφικά πλάτη, δημιουργώντας τις ζώνες σέλαος. Η μαγνητική επανασύνδεση (αγγ.magnetic reconnection) καλείται το φαινόμενο όπου τα μεσοπλανητικά μαγνητικά πεδία (αγγ. Interplanetary Magnetic Fields / IMFs, ονομάζονται και "διαπλανητικά") ηλιακού ανέμου κατευθύνονται νότια προς τη μαγνητόσφαιρα. Είναι ο πρωταρχικός μηχανισμός που είναι υπεύθυνος για τη μεταφορά του ηλιακού ανέμου προς αυτήν. Εν ολίγοις προκαλούνται δυσμορφίες λόγω του ύψους του πλάσματος που εκτοξεύεται και μεταφέρεται από τον ηλιακό άνεμο. Η ενέργεια κατευθύνεται προς το ανώτερο στρώμα αυτής και η αντίδραση των σωματιδίων με στοιχεία που υπάρχουν εκεί, προκαλεί χρωματικές παραλλαγές.
Η διαδικασία πραγματοποιείται όταν οι μαγνητικές (δυναμικές) γραμμές αντίθετου προσανατολισμού διασταυρώνονται, στη συνέχεια σπάνε και αναδημιουργούνται παράγοντας θερμική και κινητική ενέργεια πλάσματος και κατά συνέπεια έχουμε μεταβολή του μαγνητικού πεδίου. Στα είδη γεωμαγνητικών καταιγίδων υπάρχει η "κυρίως φάση" όπου αυτή χαρακτηρίζεται από ελάττωση των γήινων μαγνητικών γραμμών της οριζοντίου συνιστώσας μέσα σε μία με δύο ώρες και ανάκαμψη αυτών μέσα σε κάποιες μέρες.
Η διαδικασία της επανασύνδεσης πραγματοποιείται κατά τον ίδιο τρόπο και στις μαγνητικές καταιγίδες, αλλά σε διαφορετικούς χρόνους και σε άλλη κλίμακα. Η εισαγωγή του ηλιακού ανέμου κατά τη διάρκεια των μαγνητοσφαιρικών υποκαταιγίδων στη μαγνητόσφαιρα φτάνει με μέσο όρο τα 10^{11} W. Η περίπτωση της επανασύνδεσης εμφανίζεται αποκλειστικά κατ'αυτά τα φαινόμενα. Σύμφωνα με την επικρατέστερη άποψη του McPherron (1973) ο νότιος προσανατολισμός των πεδίων του ανέμου είναι δυνατό να συσσωρεύει γεωμαγνητικές και μαγνητικές γραμμές στην μαγνητόπαυση κάθε μέρα. Η διαδικασία της μεταφοράς τους (convenction) αυξάνεται με τρόπο παρορμητικό κατά την έναρξη της επανασύνδεσης. Αυτό είναι το µοντέλο κοντινής ουδέτερης γραµµής (Near Earth Neutral Line Model) με το οποίο δημιουργείται μια νέα γραμμή στη μαγνητόσφαιρα, πιο κοντά στη Γη.
Στην περίπτωση που η εισαγωγή μεσοπλανητικού μαγνητικού πεδίου του ηλιακού ανέμου είναι μεγάλης διαρκείας συμβαίνουν οι μαγνητικές καταιγίδες και όχι οι μαγνητοσφαιρικές υποκαταιγίδες.